Recommended byColombia
శ్రీముఖితో రోహిణి వాదన
శ్రీముఖి, రోహిణి మధ్య ఎలిమినేషన్ విషయంలో చిన్నపాటి వాదన జరిగింది. శ్రీముఖి అన్న మాటకు రోహిణి బాగా ఫీలయ్యింది. బాధతో కంటతడి పెట్టుకుంది. ‘‘ఈవారం నువ్వు వెళ్లిపోతావే..’’ అని రోహిణితో శ్రీముఖి అన్నది. దీంతో రోహిణి ఫీలయ్యింది. ‘‘ఫ్రెండ్‌వి అయ్యుండి ఈవారం నేను ఎలిమినేట్ అయిపోతానని మొహం మీద ఎలా అంటావ్. ఎలిమినేట్ అవుతావేమో అనడం వేరు.. నువ్వు కచ్చితంగా వెళ్లిపోతావ్ అని చెప్పడం వేరు’’ అని రోహిణి బాధపడింది. దీనికి శ్రీముఖి బదులిస్తూ.. ‘‘తమన్నా విషయంలో నేను ఊహించిందే జరిగింది. ఇప్పుడు అదే విధంగా అనాలసిస్ చేశాను. అంతే.. నువ్వు ఎలిమినేట్ అయిపోతావ్ అని నేను చెప్పడంలేదు’’ అని తలాతోకా లేని వివరణ ఇచ్చింది.
దీంతో రోహిణి మరింత బాధపడింది. ‘‘తమన్నా విషయంలో జరిగిందంటే నా విషయంలో కూడా జరుగుతుందనే కదా నీ ఉద్దేశం’’ అని శ్రీముఖి దగ్గర నుంచి బెడ్ రూంలోకి వెళ్లిపోయింది రోహిణి. తన బెడ్ దగ్గరకు వెళ్లి రోహిణి కంటతడి పెట్టుకుంది. ఇక ఆమెకు ఇతర మహిళా సభ్యుల నుంచి ఓదార్పు మొదలైపోయింది. ‘‘అలా మొహం మీద ఎలా అనేస్తుంది అది. ఇప్పుడే వెళ్లి అడుగుతాను’’ అంటూ అశురెడ్డి రెడీ అయిపోయింది. వితికా అయితే నేరుగా శ్రీముఖి దగ్గరకి వెళ్లి అడగటం మొదలుపెట్టింది. ఆ తరవాత అశురెడ్డి వెళ్లి శ్రీముఖిని ప్రశ్నించింది. ‘‘దాన్ని మొహం మీదే నువ్వు ఎలిమినేట్ అయిపోతావ్ అంటే అది ఫీలవదా?’’ అని అడిగింది. ‘‘రోహిణి, నేను ఫ్రెండ్స్. దాన్ని ఎలా ఓదార్చాలో నాకు తెలుసు. మేమిద్దం చూసుకుంటాం. మధ్యలో మీరు కలుగజేసుకోవద్దు’’ అని శ్రీముఖి స్ట్రాంగ్‌గా చెప్పింది.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
ఆ తరవాత హిమజ.. రోహిణి వద్దకు వెళ్లి శ్రీముఖి రమ్మంటోందని చెప్పింది. వెంటనే రోహిణి.. ‘‘దానికి అవసరమైతే అదే పిలుస్తుంది. మధ్యలో నీకెందుకు. నువ్వెందుకు పిలుస్తున్నావ్’’ అంటూ హిమజను ప్రశ్నించింది. పక్కన ఉన్న శ్రీముఖి మొహం చిన్నగా చేసుకుని చూస్తూ ఉంది. హిమజతో రోహిణి వాదన అయిపోయిన తరవాత రోహిణిని శ్రీముఖి ఓదార్చడం మొదలుపెట్టింది. ‘‘వేరే వాళ్లు అంటే నేను ఫీలయ్యేదాన్ని కాదు. బయట నువ్వు నా ఫ్రెండ్‌వి. నువ్వే నన్ను ఎలిమినేట్ అయిపోతావ్ అని మొహంపై చెప్తే బాధనిపించదా’’ అని అడిగింది రోహిణి. దీంతో రోహిణికి శ్రీముఖి క్షమాపణ చెప్పింది.
కెప్టెన్సీ టాస్క్ లెవెల్ - 2
‘నేనే రాజు నేనే మంత్రి’ పేరుతో ఇంటి సభ్యులకు బిగ్ బాస్ ఇచ్చిన కెప్టెన్సీ టాస్క్‌లో లెవెల్-2ను ప్రవేశపెట్టారు. గార్డెన్ ఏరియాలో ఒక సింహాసనాన్ని పెట్టారు. దీని కోసం పోటీపడటానికి ఇద్దరు డ్రాగన్లను ఎంపిక చేశారు. వారిద్దరు అలీ రెజా, రాహుల్. ఇంటిలో బజర్ మోగిన వెంటనే సింహాసనం కోసం ఈ ఇద్దరు డ్రాగన్లు పోటీపడాల్సి ఉంటుంది. ఎండ్ బజర్ మోగినప్పటికి ఏ డ్రాగన్ అయితే సింహాసనంపై కూర్చుంటాడో అతను ఇంటి కెప్టెన్‌గా నియమించబడతాడు. డ్రాగన్లు సింహాసనం కోసం పోటీ పడే సమయంలో మిగిలిన ఇంటి సభ్యులు తమకు ఇష్టమైన డ్రాగన్‌ను సింహాసనంలో కూర్చోబెట్టొచ్చు.. ఇష్టంలేని డ్రాగన్‌ను సింహాసనం నుంచి లాగేయ్యొచ్చు.
స్టార్ట్ బజర్ మోగిన వెంటనే అలీ రెజా పరుగున వెళ్లి సింహాసనంలో కూర్చున్నాడు. అతనికి అండగా శ్రీముఖి, బాబా భాస్కర్ అండగా నిలిచారు. అలీ అయితే సింహాసనాన్ని చాలా గట్టిగా పట్టుకుని కూర్చున్నాడు. అలీని దించడానికి రాహుల్ అండ్ టీం విశ్వప్రయత్నాలు చేసింది. కానీ కుదరలేదు. ఆఖరికి రాహుల్, రవికృష్ణ మాత్రమే 15 నిమిషాల పాటు అలీని సింహాసనం నుంచి దించడానికి ప్రయత్నించారు. ఈ సమయంలో మూడో వ్యక్తి కలుగజేసుకోలేదు. అయినప్పటికీ వారిద్దరి వల్ల కాలేదు. ఆఖరికి ఎండ్ బజర్ మోగేసరికి అలీ సింహాసనంలో ఉన్నాడు. దీంతో అతన్ని బిగ్ బాస్ కెప్టెన్‌గా ప్రకటించారు. ఆ తరవాత బెడ్ రూంలోకి వెళ్లిన రవికృష్ణ కంటతడి పెట్టుకున్నాడు. ఇంతకీ కంటతడి ఎందుకు పెట్టుకున్నాడో అర్థం కాలేదు. హౌస్‌మేట్స్ మాత్రం అలీ కెప్టెన్ కావడం వల్ల ఆనందభాష్పాలు అంటూ కవర్ చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.